《灯夕试舞奉酬何孔目》
明代·皇甫汸

如花检得舞教成，乍遣春宵按曲声。长袖翻嫌垂手捷，短簪犹怯贴腰轻。

鲛人丝缀千灯艳，云舞屏遮四座倾。观罢丽词谁独就，个中何逊最知名。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。